Kardetava Lembitu toetaja, Taani kuninga vastu tarvi­tati Lääne-Euroopa sisepoliitilist konjunktuuri, nagu nägime, väga osavalt, - ja Saksa riigi võimu, mille vastu Lembi­tul midagi muud ei olnud seada kui Novgorodi sõprus. Kuid tihti vahelduvad vürstid tegid Novgorodi abi vähe tõhusaks. Ja Tšingis-khaani äge võimupüüd Venes - halvas kõvasti Vene poliitikat Lääne suhtes ning juhtis Vene tähelepanu  mujale. Alles Ivan Hirmsa võit tatarlaste üle peale selle, kui tõusev Türgi riik tatarlaste võimul jalad alt löönud, tegi tal käed lahti Baltia poole, - kuhu see vürst ka siis oma sõjakäike sai sooritama hakata. Ka Läti Hendrik teatab, et Vene valitsejad peale Kalka lahingut ja kaotust - Balti sakslastelt rahu otsisid (L. H. 24, 1).